पाएं अपने शहर की ताज़ा ख़बरें और फ्री ई-पेपरडाउनलोड करें
सरगुजा संभाग में जहां महुआ संग्रहण लाखों परिवारों के जीविकोपार्जन का साधन है। वहीं व्यापारियों की मानें तो रोज सरगुजा संभाग के चार जिले बलरामपुर, सरजपुर, सरगुजा और कोरिया में पूरे साल कम से कम 600 सौ क्विंटल महुआ की शराब ग्रामीण इलाकों में बन रही है। वहीं लाॅकडाउन में शराब की दुकानें बंद हैं तो ग्रामीण इलाकों से महुआ शराब शहरों तक पहुंच रही है। हर गांवों में भी महुआ शराब की खपत बढ़ी है। हर पंचायत में रोज बीस लीटर शराब बिक रही है। इस तरह संभाग के चार जिलों की 12 सौ से अधिक पंचायतों में रोज 24 हजार लीटर शराब बनाई जा रही है।
इस अनुमान के मुताबिक 24 हजार परिवारों में महुआ से शराब बनाई जा रही है। दैनिक भास्कर ने सरगुजा संभाग में महुआ उत्पादन और इसके बिजनेस के बाद इससे आदिवासी समुदाय को होने वाले फायदे पर पड़ताल की तो खुलासा हुआ। आदिवासी समुदाय अपनी जरूरतों को पूरा करने के लिए महुआ को संग्रहण के बाद बेचता है। इसके बाद फिर से वह व्यापारियों से शराब बनाने के लिए उससे महंगे भाव में खरीदता है। महुआ यहां के किराना दुकानों से लेकर साप्ताहिक बाजारों में सबसे अधिक बिकता है, जितना चावल और दूसरे राशन नहीं बिकते। इसके बाद उसका शराब बनाई जाती है। हर गांव में कम से कम 20 परिवार शराब बनाने का काम करते हैं, हालांकि आदिवासी परिवारों को पांच लीटर महुआ शराब बनाने की छूट के कारण कार्यवाही नहीं होती है।
महुआ से अवैध शराब बनाने के लिए हर साल जंगलों से लाखों पेड़ काटे जा रहे, जिम्मेदार बेपरवाह
महुआ से शराब बनाने से सबसे बड़ा नुकसान हर साल जंगलों को हो रहा है। शराब बनाने के लिए महुआ को चार से छह दिन तक पानी और कुछ देशी दवाइयां डालकर सड़ाया जाता है। इसके बाद उसे भट्ठे में चढ़ाकर उससे निकलने वाले भांप को इस तरह एक बर्तन में रोका जाता है। जिससे भाप तरल रूप में आ जाती है और वही शराब होती है। खास बात यह है कि हर पंचायत में रोज 10 छोटे पेड़ की कटाई की जाती है। इस तरह रोज 12 हजार पेड़ों की कटाई हो रही है। महीने में 3.60 लाख पेड़ काटे जा रहे हैं। यह आंकड़ा साल में 43 लाख तक पहुंचता है।
अवैध शराब पर रोक लगाने, महुआ से बनाए जाएं दूसरे उत्पाद, स्थापित की जाए प्रोसेसिंग यूनिट
सरगुजा इलाके में लाखों टन महुआ उत्पादन के बाद शराब के अलावा उससे दूसरे उत्पाद बनाने के लिए यहां प्रोसेसिंग यूनिट वन विभाग को स्थापित करना चाहिए, ताकि विभाग उचित दर पर खरीदी के बाद उससे नए उत्पाद तैयार कर बाजार में सप्लाई की जा सके। इससे जहां शराब बनाने में नियंत्रण होगा। तो वहीं संग्राहकों को भी फायदा। यह सब जानते हुए भी जिम्मेदार अफसर इसकी रोकथाम के लिए उचित प्रयास नहीं कर रहे हैं। इसके चलते महुआ की अधिकतर मात्रा शराब बनाने में उपयोग की जा रही है।
आदिवासी संस्कृति का हवाला देकर मिली थी छूट
आदिवासी परिवारों को महुआ शराब पांच लीटर तक बनाने की छूट संस्कृति का हवाला देकर ली गई थी। इनके यहां जन्म उत्सव, शादी, मृत्यु, अपने देवताओं को को खुश करने शराब चढ़ाने का रिवाज है। हालांकि इसके कारण ग्रामीण युवा पीढ़ी शराब की चपेट में है। यह कई परिवारों में निर्धनता और अपराध का बड़ा कारण बन गया है। जबकि महुआ संग्रहण आदिवासियों के जीविकोपार्जन का साधन भी है।
कोल्ड स्टोर्स में सैकड़ों क्विं. महुआ रखते हैं सुरक्षित
संभाग मुख्यालय में दर्जन भर कोल्ड स्टोरेज हैं। जिनमें सैकड़ों क्विंटल महुआ को बरसात से पहले ही सुरक्षित रख दिया जाता है, ताकि वह सड़े नहीं और उसकी क्वालिटी अच्छी रहे। इसके बाद उसे व्यापारी जरूरत के हिसाब से कोल्ड स्टोर से बाहर निकालकर बेचते हैं। वहीं अक्सर कोल्ड स्टोर में महुआ की जमाखोरी कर व्यापारी रेट अपने हिसाब से तय करते हैं, जिसे ग्रामीण खरीदते हैं।
रोज पी रहे 24 हजार लीटर शराब
चारों जिले में रोज लोग ढाई करोड़ की शराब पी रहे हैं। औसतन रोज 24 हजार लीटर शराब बनकर पी रहे हैं। ग्रामीण इलाकों में इन दिनों 100 रुपए लीटर में शराब बिक रही है। इससे रोज का यह आंकड़ा 24 लाख से अधिक का हो जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva bho_Deva hin_Deva zho_Hant eng_Latn